Okresná prokuratúra Brezno 
Boženy Němcovej 3, 977 31 Brezno 	

Sp. zn. : 2 Pv 323/14/6603	Brezno, 3.10.2014
EEČ : 2-46-107-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Brezno
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	v období od 01.01.2014 doposiaľ si neplnil riadne svoju povinnosť prispievať na výživu svojej dcéry XXXXX, nar. XXXXX, ktorá mu bola určená rozsudkom Okresného súdu v Brezne sp. zn. XXXXX zo dňa 23.10.2013, ktorý nadobudol právoplatnosť dňa XXXXX, na základe ktorého mal prispievať na jej výživu sumou vo výške 150,-- € mesačne, vždy do 15-teho dňa v mesiaci vopred k rukám jej matky XXXXX, trvale bytom XXXXX, XXXXX a zároveň si nesplnil v celom rozsahu uhradiť zameškané výživné na XXXXX za obdobie od 01.09.2013 do 23.10.2013, ktoré mal uhradiť vo výške 200,-- € k rukám XXXXX do 20.12.2013, z čoho uhradil iba sumu vo výške 50,-- € dňa 10.11.2013, pričom postupne zaplatil bežné výživné dňa 06.02.2014 vo výške 150,-- €, dňa 04.03.2014 vo výške 150,-- €, dňa 13.05.2014 vo výške 150,-- €, dňa 04.06.2014 vo výške 150,-- €, po výzve povereného príslušníka, ktorú prevzal dňa 29.07.2014 uhradil dňa 06.08.2014 sumu vo výške 300,-- €, v dôsledku čoho nezaplatil na výživnom celkovo do mesiaca september 2014 vrátane sumu vo výške 600,-- €, pričom dňa 17.09.2014 uhradil sumu vo výške 450,-- € a neskôr dňa 29.09.2014 ďalších 150,-- €,

	lebo zanikla trestnosť činu.

Odôvodnenie:
	Poverený príslušník OO PZ XXXXX v konaní vedenom pod č. XXXXX stíha XXXXX pre prečin zanedbania povinnej výživy podľa § 207 ods. 1 Tr. zák., ktorého sa mal dopustiť na tom skutkovom základe, že

	v období od 01.01.2014 doposiaľ si neplnil riadne svoju povinnosť prispievať na výživu svojej dcéry XXXXX, nar. XXXXX, ktorá mu bola určená rozsudkom Okresného súdu v Brezne sp. zn. XXXXX zo dňa XXXXX, ktorý nadobudol právoplatnosť dňa XXXXX, na základe ktorého mal prispievať na jej výživu sumou vo výške 150,-- € mesačne, vždy do 15-teho dňa v mesiaci vopred k rukám jej matky XXXXX, trvale bytom XXXXX, XXXXX a zároveň si nesplnil v celom rozsahu uhradiť zameškané výživné na XXXXX za obdobie od 01.09.2013 do 23.10.2013, ktoré mal uhradiť vo výške 200,-- € k rukám XXXXX do 20.12.2013, z čoho uhradil iba sumu vo výške 50,-- € dňa 10.11.2013, pričom postupne zaplatil bežné výživné dňa 06.02.2014 vo výške 150,-- €, dňa 04.03.2014 vo výške 150,-- €, dňa 13.05.2014 vo výške 150,-- €, dňa 04.06.2014 vo výške 150,-- €, po výzve povereného príslušníka, ktorú prevzal dňa 29.07.2014 uhradil dňa 06.08.2014 sumu vo výške 300,-- €, v dôsledku čoho nezaplatil na výživnom celkovo do mesiaca september 2014 vrátane sumu vo výške 600,-- €, pričom dňa 17.09.2014 uhradil sumu vo výške 450,-- € a neskôr dňa 29.09.2014 ďalších 150,-- €.

	Obvinený XXXXX sa v prípravnom konaní po zákonnom poučení dňa 18.09.2014 ku skutku, ktorý sa mu kládol za vinu, priznal, pričom uviedol, že si svoju vyživovaciu povinnosť voči dcére XXXXX neplní riadne od 01.01.2014, s tým že do 17.09.2014 nezaplatil na výživnom spolu 600,-- €. Dňa 17.09.2014 uhradil sumu vo výške 450,-- € a zvyšných 150,-- € uhradí do mesiaca september 2014. Výživné si neplnil, pretože bol v zlej finančnej situácii. 

	Dňa 29.09.2014 uhradil aj zvyšnú časť nezaplateného výživného.

	V priebehu skráteného vyšetrovania bola k veci vypočutá svedkyňa- poškodená XXXXX, ktorá uviedla, že jej bývalý manžel XXXXX jej nezaplatil výživné na dcéru XXXXX k mesiacu september 2014 vo výške 600,-- €, ktoré v dvoch platbách v dňoch 17.09.2014 vo výške 450,-- € a 29.09.2014 vo výške 150,-- € uhradil, čím si splnil vyživovaciu povinnosť do mesiaca september 2014 vrátane v plnej výške. Jej dcéra núdzou v dôsledku neplatenia výživného netrpela a ako vyplýva z jej výpovede neplatenie výživného na ňu nemalo ani trvalo nepriaznivé následky. 

	Do vyšetrovacieho spisu boli zabezpečené aj doklady o tom, ktoré platby a kedy zaslal XXXXX XXXXX. Ako vyplýva z týchto listinných dôkazov v spojení s výpoveďou XXXXX, XXXXX uhradil nezaplatené výživné za vyššie uvedené obdobie v celom rozsahu.

	Ďalej boli do vyšetrovacieho spisu zabezpečené ďalšie listinné dôkazy, a to rozsudok XXXXX č.k. XXXXX zo dňa XXXXX, právoplatný XXXXX, zápisnica o trestnom oznámení XXXXX, kópie príjmových pokladničných dokladov, správy XXXXX o tom, že XXXXX nebol za obdobie, ktoré bolo predmetom trestného stíhania, poberateľom dávky v hmotnej núdzi a o tom, že v období za ktoré bol stíhaný nebol ani evidovaný ako uchádzač o zamestnanie, ďalej správa sociálnej poisťovne s prílohou k predchádzajúcim zamestnaniam XXXXX, ako aj správa z XXXXX o tom, že je vedený v živnostenskom registri a výpisy z listov vlastníctva XXXXX spolu s prehľadom nezaplateného výživného a kópiou poštovej poukážky, ktoré preukazujú zistený skutkový stav.

	Podľa § 215 ods. 1 písm. h) Tr. por. prokurátor zastaví trestné stíhanie, ak zanikla trestnosť činu. 

	Podľa § 86 ods. 1 písm. a) Tr. zák. trestnosť trestného činu zanedbania povinnej výživy podľa § 207 Tr. zák. zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

	Vzhľadom k tomu, že zo strany obvineného XXXXX došlo k splneniu podmienok v zmysle § 86 písm. a) Tr. zák., bolo potrebné rozhodnúť tak, ako je uvedené vo výrokovej časti tohto uznesenia.    

Poučenie:
	Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Juraj Polakovič
prokurátor